text: बसपा विधायक अनिल सिंह ने वोट देने के बाद विधानसभा से बाहर आकर कहा कि उन्होंने 'भाजपा के पक्ष में क्रॉस वोटिंग की है। मैं बाकी के बारे में नहीं जानता।' इससे पहले सिंह ने कहा कि 'अंतरात्मा की आवाज पर वोट डालूंगा, महाराज जी (सीएम आदित्यनाथ) को वोट दूंगा।' दूसरी ओर बसपा की ही विधायक वंदना सिंह के भी क्रॉस वोटिंग करने की अफवाह फैल गई थी। उन्होंने विधानसभा में अपना वोट बसपा नेता लालजी वर्मा को दिखा कर दिया।